[bookmark: _GoBack]Znj. Besmira Hysenbelliu është juriste me eksperiencë të gjatë në administratën publike dhe në fushën e legjislacionit, me një karrierë të konsoliduar në pozicione drejtuese në institucionet qendrore të shtetit.
Aktualisht ushtron detyrën e Drejtorit të së Drejtës Penale dhe Civile në Drejtorinë e Kodifikimit dhe Harmonizimit të Legjislacionit, pranë Ministrisë së Drejtësisë. Më parë ka mbajtur funksionet e Drejtorit të Drejtorisë së Monitorimit të Profesioneve të Lira në Ministrinë e Drejtësisë, Drejtorit të Shërbimeve Juridike pranë Inspektorit të Lartë të Drejtësisë, si dhe ka shërbyer si këshilltare në Kuvendin e Shqipërisë dhe këshilltare dhe drejtor kabineti në Ministrin e Shtetit për Marrëdhëniet me Parlamentin.
Gjatë karrierës së saj ka kontribuar në hartimin, kodifikimin dhe harmonizimin e legjislacionit, në procesin e përafrimit të legjislacionit shqiptar me acquis të Bashkimit Evropian, në përgatitjen e politikave ligjore, si dhe në koordinimin institucional dhe monitorimin e zbatimit të kuadrit ligjor. Përvoja e saj përfshin gjithashtu përfaqësimin institucional, analizën juridike dhe menaxhimin e proceseve komplekse ligjore.
Është diplomuar në Fakultetin e Drejtësisë të Universitetit “La Sapienza” në Romë, Laura Magistrale a Ciclo Unico, si dhe zotëron titullin Avokat nga Dhoma Kombëtare e Avokatisë. Ka marrë pjesë në trajnime dhe konferenca profesionale brenda dhe jashtë vendit.
